Rozhodnutie Komisie
z 26. marca 1996,
ktorým sa mení a dopĺňa rozhodnutie Komisie 95/190/ES ustanovujúce osobitné podmienky na dovoz produktov rybolovu a akvakultúry z Filipín
(Text s významom pre EHP)
(96/256/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 [1], ktorá ustanovuje zdravotné podmienky na produkciu a uvádzanie produktov rybolovu na trh, naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 11 ods. 5,
keďže zoznam prevádzkarní schválených na Filipínach na dovoz produktov rybolovu a akvakultúry do spoločenstva sa uvádza v rozhodnutí Komisie 95/190/ES [2]; keďže sa tento zoznam môže zmeniť tak, že príslušný orgán na Filipínach oznámi nový zoznam;
keďže príslušný orgán na Filipínach oznámil nový zoznam, do ktorého sa pridalo 17 nových prevádzkarní a zmenili sa údaje o 2 prevádzkarňach;
keďže je potrebné podľa toho zmeniť a doplniť zoznam schválených prevádzkarní;
keďže opatrenia tohto rozhodnutia sú v súlade s postupom ustanoveným v rozhodnutí Komisie 90/13/EHS [3],
PRIJALA TOTO ROZHODNUTIE:
Článok 1
Príloha B rozhodnutia 95/190/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 26. marca 1996